รัฐบาลไทย-ข่าวทำเนียบรัฐบาล-พ่อเมืองลำพูน ให้การต้อนรับเอกอัครราชทูตสหรัฐอเมริกาประจำประเทศไทย พร้อมหารือแนวทางความร่วมมือระหว่างประเทศ เพื่อนำไปสู่การเป็นหุ้นส่วนในการพัฒนาคุณภาพชีวิตของชาวลำพูนอย่างยั่งยืน
วันพุธที่ 30 สิงหาคม 2566
30/08/2566
พ่อเมืองลําพูน ให้การต้อนรับเอกอัครราชทูตสหรัฐอเมริกาประจําประเทศไทย พร้อมหารือแนวทางความร่วมมือระหว่างประเทศ เพื่อนําไปสู่การเป็นหุ้นส่วนในการพัฒนาคุณภาพชีวิตของชาวลําพูนอย่างยั่งยืน
พ่อเมืองลําพูน ให้การต้อนรับเอกอัครราชทูตสหรัฐอเมริกาประจําประเทศไทย พร้อมหารือแนวทางความร่วมมือระหว่างประเทศ เพื่อนําไปสู่การเป็นหุ้นส่วนในการพัฒนาคุณภาพชีวิตของชาวลําพูนอย่างยั่งยืน ตามเป้าหมาย SDG ข้อที่ 17: Partnerships for the Goals
เมื่อวันที่ 29 ส.ค. 66 นายสันติธร ยิ้มละมัย ผู้ว่าราชการจังหวัดลําพูน ให้การต้อนรับ นายโรเบิร์ต เอฟ. โกเดค (H.E. Mr. Robert F. Godec) เอกอัครราชทูตสหรัฐอเมริกาประจําประเทศไทย พร้อมด้วยนางลิสา บูเจนนาส (Consul General Lisa A. Buzenas) กงสุลใหญ่สหรัฐอเมริกาประจําจังหวัดเชียงใหม่ พร้อมคณะ ในโอกาสร่วมหารือแนวทางความร่วมมือระหว่างประเทศสหรัฐอเมริกาและจังหวัดลําพูน โดยมี หัวหน้าส่วนราชการ ผู้บริหารองค์กรปกครองส่วนท้องถิ่น ร่วมให้การต้อนรับ ณ บริษัท เป๊ปซี่-โคล่า (ไทย) เทรดดิ้ง จํากัด สาขาลําพูน
นายสันติธร ยิ้มละมัย ผู้ว่าราชการจังหวัดลําพูน กล่าวว่า จังหวัดลําพูนมุ่งมั่นขับเคลื่อนการดําเนินงานเพื่อเสริมสร้างความยั่งยืนตามเจตนารมณ์ “76 จังหวัด 76 คํามั่นสัญญา เพื่อการพัฒนา เพื่อความเท่าเทียม เพื่อความยั่งยืน “โลกนี้เพื่อเรา””โดยไม่ทิ้งใครไว้ข้างหลัง ที่ได้ประกาศร่วมกับกระทรวงมหาดไทยและสหประชาชาติประจําประเทศไทยในการขับเคลื่อนเป้าหมายการพัฒนาที่ยั่งยืน (Sustainable Development Goals : SDGs) โดยให้ความสําคัญกับเป้าหมายการพัฒนาที่ยั่งยืนข้อที่ 17 (Partnership) อันถอดบทเรียนมาจากหลักปรัชญาของเศรษฐกิจพอเพียงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซึ่งการเดินทางมาเยือนจังหวัดลําพูนของนายโรเบิร์ต เอฟ. โกเดค (H.E. Mr. Robert F. Godec) เอกอัครราชทูตสหรัฐอเมริกาประจําประเทศไทย และคณะ ในวันนี้ แสดงให้เห็นอย่างชัดแจ้งถึงการมี Passion ที่จะมาเป็นภาคีเครือข่ายกับจังหวัดลําพูนและกระทรวงมหาดไทย ในการสร้างสรรค์สิ่งที่ดีให้เกิดขึ้นกับประเทศไทยและโลกใบเดียวนี้
“จังหวัดลําพูนน้อมนําพระราชดําริของพระบาทสมเด็จพระเจ้าอยู่หัว ที่ทรงมุ่งมั่นในการสืบสาน รักษา และต่อยอด พระราชดําริทั้งปวงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ด้วยการมุ่งมั่นทุ่มเทในการบําบัดทุกข์ บํารุงสุข สร้างเสริมคุณภาพชีวิตที่ดีอย่างยั่งยืนให้กับประชาชน สะท้อนผ่านการทรงงานและพระราชกรณียกิจน้อยใหญ่นานัปการ และนับเป็นพระกรุณาธิคุณอันหาที่สุดมิได้ที่สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ที่พระองค์ท่านทรงมุ่งมั่นตั้งเป้าในการมุ่งพัฒนาที่ยั่งยืน โดยพระราชทานพระดํารัสว่า Sustainable Village เป็นหน้าที่ของกระทรวงมหาดไทยที่ต้องช่วยกันสร้างให้เกิดขึ้น ซึ่ง "หมู่บ้านยั่งยืน" (Sustainable Village) เป็นองค์รวมที่ครอบคลุมทั้งความมั่นคงทางอาหาร มีอาหารการกิน มีน้ําดื่ม มียารักษาโรค คนด้อยโอกาสไม่ถูกทอดทิ้ง คนใช้ภูมิปัญญาในการทํามาหากินแบบเป็นมิตรกับสิ่งแวดล้อม การถ่ายทอดภูมิปัญญาและการให้การศึกษา การให้คนเข้าถึงบริการภาครัฐ การเสริมสร้างความรักความสามัคคี ทําให้เกิดความเข้าใจกันในสังคม ไม่มีการกดขี่ทางเพศ ไม่มีการค้ามนุษย์ ซึ่งทั้งหมดเป็นหน้าที่ของคนมหาดไทยในการเป็นหัวขบวน เป็นผู้นํา เป็นแม่เหล็ก ดึงทุกภาคส่วนมาขับเคลื่อน บนพื้นฐานของกฎเกณฑ์สากล มีความเสมอภาค ยุติธรรม เปิดกว้าง และเป็นประโยชน์ต่อทุกฝ่าย” ผวจ.ลําพูน กล่าว
นายสันติธร ยิ้มละมัย ผู้ว่าราชการจังหวัดลําพูน กล่าวต่ออีกว่า จังหวัดลําพูนได้ร่วมกันหารือความสัมพันธ์ร่วมกันเพื่อเสริมสร้างความยั่งยืนในพื้นที่จังหวัดลําพูนในหลายประเด็น ได้แก่ 1) ด้านเศรษฐกิจไทย – สหรัฐอเมริกา : การหารือด้านการส่งเสริมการลงทุนของบริษัทสัญชาติอเมริกันในจังหวัดลําพูน เพื่อเชื่อมโยงกับระเบียงเศรษฐกิจพิเศษภาคเหนือ (Northern Economic Corridor: NEC) โครงการจัดตั้งนิคมอุตสาหกรรมในพื้นที่จังหวัดลําพูน เฟส 2 และการสร้างท่าอากาศยานเชียงใหม่ แห่งที่ 2 ในอนาคต ทั้งนี้ สถานทูตสหรัฐอเมริกาจะสนับสนุนการเชื่อมโยงและการลงทุนของหอการค้าอเมริกันในประเทศไทย (American Chamber of Commerce in Thailand: AMCHAM) ในพื้นที่จังหวัดลําพูนต่อไป 2) ด้านการส่งเสริมเศรษฐกิจสร้างสรรค์ในจังหวัดลําพูน : จังหวัดลําพูน มีวิสัยทัศน์การพัฒนาจังหวัด ที่ว่า “เศรษฐกิจสร้างสรรค์ บนความพอเพียง” จึงได้มีการหารือในประเด็นของการขับเคลื่อนเศรษฐกิจสร้างสรรค์ของจังหวัดลําพูน โดยเฉพาะการยกระดับอุตสาหกรรมสร้างสรรค์ สาขาภาพยนตร์และวีดิทัศน์ 3) ด้านความร่วมมือในการจัดการปัญหาไฟป่า หมอกควัน และฝุ่นละอองขนาดเล็ก (PM2.5) : เป็นที่ทราบกันดีว่า จังหวัดลําพูนและจังหวัดในภาคเหนือประสบปัญหาไฟป่า หมอกควัน และฝุ่นละอองขนาดเล็ก (PM2.5) อย่างต่อเนื่อง ซึ่งทั้ง 2 ฝ่ายได้หารือถึงการรณรงค์การลดการเผาในภาคการเกษตร โดยเฉพาะการเก็บเกี่ยวผลผลิตทางการเกษตร โดยในปี 2565 จังหวัดลําพูน นับว่าเป็นจังหวัดที่มีจํานวนจุดความร้อน (Hotspot) ในเขตพื้นที่ภาคเหนือตอนบนน้อยที่สุด แต่ก็ได้รับผลกระทบอย่างมาก อนึ่ง บริษัท เป๊ปซี่-โคล่า (ไทย) เทรดดิ้ง จํากัด สาขาลําพูน เป็นหนึ่งในบริษัทที่ให้ความสําคัญกับความยั่งยืนด้านสิ่งแวดล้อมและคุณภาพชีวิตเกษตรกร และมีโครงการความร่วมมืออย่างรอบด้าน รวมถึงการลดการเผาในพื้นที่เกษตร ส่งผลให้ลดปัญหา PM2.5 ซึ่งสามารถนําโครงการเหล่านี้ ไปขยายผลโครงการเพื่อสังคมเหล่านี้ไปพื้นที่อื่น ๆ ในจังหวัดลําพูนได้
นายสันติธร ยิ้มละมัย ผู้ว่าราชการจังหวัดลําพูน กล่าวเพิ่มเติมว่า นอกจากนี้ในวันนี้ได้มีการรับฟังการบรรยายสรุปจากการเข้าเยี่ยมชมภายในโรงงานบริษัท เป๊ปซี่-โคล่า (ไทย) เทรดดิ้ง จํากัด จังหวัดลําพูน ที่ได้นํากลยุทธ์ PepsiCo Positive (pep +) มาปรับใช้เป็นแนวปฏิบัติในการทํางาน ประกอบไปด้วย 3 เสาหลัก ได้แก่ (1) การเกษตรเชิงบวก (positive agriculture) (2) ห่วงโซ่คุณค่าเชิงบวก (positive value chain) และ (3) ทางเลือกเชิงบวก (positive choices) ซึ่งกลยุทธ์เหล่านี้นับว่าเป็นแนวคิดสําคัญในการผลักดันการดําเนินการเพื่อความยั่งยืนด้านสิ่งแวดล้อมและคุณภาพชีวิตของเกษตรกร โดยเฉพาะการส่งเสริมและสนับสนุนเกษตรกรในจังหวัดลําพูนในการปลูกมันฝรั่งในพื้นที่อําเภอทุ่งหัวช้าง และอําเภอลี้ รวมถึงการบริหารจัดการขยะในชุมชนบ้านไร่ ตําบลอุโมงค์ อําเภอเมืองลําพูน ภายใต้โครงการ “Journey to Zero Waste” ซึ่งโครงการเหล่านี้เป็นหัวใจสําคัญในการสร้างการเติบโตทางธุรกิจควบคู่ไปกับการสร้างคุณค่าให้กับสังคมไปพร้อมกัน
“จังหวัดลําพูนจะได้เสริมสร้างพลังความร่วมมือจากภาคีเครือข่ายทั้ง 7 ภาคีเครือข่ายและทุกภาคส่วน โดยเฉพาะอย่างยิ่งประเทศสหรัฐอเมริกาซึ่งทั้งสองประเทศมีความสัมพันธ์ทางการทูตมาอย่างยาวนานถึง 190 ปี และจะได้ขยายความร่วมมือระหว่างกันให้มากขึ้นบนผลประโยชน์ร่วมกันให้เป็นรูปธรรมในทุกมิติ ทั้งด้านเศรษฐกิจ การท่องเที่ยว วิทยาศาสตร์ และเทคโนโลยีระหว่างกัน และความร่วมมือระดับภูมิภาคอย่างยั่งยืน” ผวจ.ลําพูน กล่าวทิ้งท้าย